
వాజపేయి జీవితచరిత్రకు యార్లగడ్డ అనువాదంన్యూఢిల్లీ, మే 3 (ఆంధ్రజ్యోతి): భారతరత్న పురస్కార గ్రహీత అటల్ బిహారీ వాజపేయి ప్రపంచం మెచ్చిన రాజనీతిజ్ఞుడని కెనడాలో భారత దౌత్యాధికారి దినేష్ భాటియా అన్నారు. ప్రఖ్యాత పాత్రికేయుడు విజయ్ త్రివేది హిందీలో ‘హార్ నహీ మానూంగా’ పేరిట రచించిన వాజపేయి జీవితచరిత్రను.. పద్మభూషణ్, ఆచార్య యార్లగడ్డ లక్ష్మీప్రసాద్ తెలుగులో ’ఓటమిని అంగీకరించను’ పేరుతో అనువదించారు. ఈ పుస్తకాన్ని దౌత్యాధికారి దినేష్ భాటియా టొరంటోలో ఆవిష్కరించారు. తొలి ప్రతులను కెనడాలోని తెలుగు ప్రముఖులు వెలువోలు బసవయ్య, వీరెళ్ల రాజేశ్వరరావు అందుకున్నారు. వాజపేయి దేశ ప్రతిష్టను ఇనుమడింపజేశారని భాటియా అన్నారు. విదేశాంగ మంత్రిగా ఐక్యరాజ్యసమితిలో హిందీలో ప్రసంగించిన తొలి వ్యక్తి వాజపేయి అని యార్లగడ్డ చెప్పారు. ఐక్యరాజ్య సమితిలో హిందీని అధికార భాషగా చేయాలని ఆయన కలలు కన్నారని తెలిపారు. తనతోపాటు పండిట్ విద్యానివాశ మిశ్రాను ఉపసమితి సభ్యులుగా నియమించారని వెల్లడించారు. ఆరుగురు ప్రధానమంత్రులు కేంద్రీయ హిందీ సమితికి అధ్యక్షులుగా ఉన్న సందర్భాల్లో వారితో కలసి సమితి సభ్యుడిగా హిందీకి సేవచేసే అవకాశం కలగడం గౌరవంగా భావిస్తానన్నారు. హిందీని ఐక్యరాజ్యసమితి అధికారిక భాష చేయటానికి ప్రవాస భారతీయులంతా కృషి చేయాలని కోరారు. సిలికానాంధ్ర మనబడి నిర్వాహకులు సుఖవాసి గంగాధర్కు తెలుగు పిల్లలకు ఉపయోగపడే పుస్తకాలను యార్లగడ్డ అందజేశారు.

vajapeyi jeevitacharitraku yarlagadda anuvaadamnyuudllii, mee 3 (aandhrajyoti): bhaarataratna puraskara graheeta atal bihari vajapeyi prapancham mecchina raajaneetignudani kenadaalo bhaarata dautyaadhikaari dinesh bhatia annaru. prakhyaata paatrikeyudu vijay trivedi hindeelo ‘har nahee maanuungaa’ paerita rachinchina vajapeyi jeevitacharitranu.. padmabhushan, aachaarya yarlagadda lakshmiprasad telugulo ’otamini angeekarinchanu’ paerutho anuvadinchaaru. ee pustakaanni dautyaadhikaari dinesh bhatia torantolo aavishkarinchaaru. toli pratulanu kenadaaloni telugu pramukhulu veluvolu basavayya, veerella rajeshwararao andukunnaru. vajapeyi desha pratishtanu inumadimpajesaarani bhatia annaru. videsaanga mantrigaa aikyaraajyasamitilo hindeelo prasanginchina toli vyakti vajapeyi ani yarlagadda cheppaaru. aikyarajya samitilo hindeeni adhikara bhashaga cheyalani aayana kalalu kannarani telipaaru. tanatopaatu pandit vidyaanivaasa mishraanu upasamiti sabhyulugaa niyaminchaarani velladinchaaru. aaruguru pradhaanamantrulu kendriiya hindi samitiki adhyakshulugaa unna sandarbhaallo vaaritho kalasi samiti sabhyudigaa hindeeki sevachese avakaasam kalagadam gowravanga bhaavistaanannaaru. hindeeni aikyaraajyasamiti adhikaarika bhasha cheyataniki pravasa bhaaratheeyulantaa krushi cheyalani koraru. silikanandhra manabadi nirvaahakulu sukhavasi gangaadharku telugu pillalaku upayogapade pustakaalanu yarlagadda andajesaaru.